МОДЕЛ УГОВОРА
„Израда пројектно техничке документације за реконструкцију парка и пијаце у Врднику“

ЗАКЉУЧЕН ИЗМЕЂУ: 

1. НАРУЧИЛАЦ: ОПШТИНА ИРИГ, Ириг, ул.Војводе Путника 1, ПИБ:101383958 кога заступа Председник општине Тихомир Стојаковић, (у даљем тексту: Наручилац),

2. ИЗВРШИЛАЦ: ________________________________________________, ПИБ: ______________, матични број: ________________, текући рачун: _________________ , кога заступа директор _________________________ (у даљем тексту: Извршилац).

Уговорне стране сагласно констатују: да је Наручилац на основу члана 52. и 93. Закона о јавним набавкама («Сл. гласнику РС» број 91/2019) и позивом за подношење понуда за набавку услуга- Израда пројектно техничке документације за реконструкцију парка и пијаце у Врднику“, ЈН бр 001-404-22/2023- објављеног на Порталу јавних набавки од 22.04.2023.године спровео поступак јавне набавке отворен поступак према конкурсној документацији број 001-404-22/2023 (у даљем тексту: Конкурсна документација), 

да је Извршилац доставио исправну понуду број ___ од______ године (у даљем тексту: Понуда) која је саставни део овог уговора,
 
да је Наручилац у складу са чланом 146. Закона о јавним набавкама донео Одлуку о додели уговора Извршиоцу, под бројем _____ од _______ године (попуњава Наручилац) 

да је Извршиоц носилац заједничке понуде групе понуђача број____, чији су чланови групе следећи: 
* _____________________________ из __________, улица _________________________бр___, ПИБ ______________, МБ ___________, које заступа директор_________________________________. 
* _____________________________ из __________, улица _________________________бр___, ПИБ ______________, МБ ___________, које заступа директор_________________________________.
 * _____________________________ из __________, улица _________________________бр___, ПИБ ______________, МБ ___________, које заступа директор_________________________________. (попуњава се само у случају заједничке понуде; навести све чланове групе понуђача према наведеном моделу уговора)






Члан 1.
Предмет овог Уговора је –„Израда пројектно техничке документације за реконструкцију парка и пијаце у Врднику“, у свему у складу са усвојеном понудом Извршиоца услуге бр._______ од ________.2023. године и техничком спецификацијом-Пројектним задатком, која чини саставни део овог Уговора.
Члан 2.

 	Саставни део овог уговора је понуда , која је заведена код понуђача(Извршиоца) под бројем _______ од __________.2023.године.

Члан 3.

Уговорне стране утврђују да цена за услуге из члана 1. Овог уговора износи _________ динара без ПДВ-а, што са ПДВ-ом износи ___________ динара. 
Уговорена вредност је фиксна и не може се мењати услед повећања цене елемената на основу којих је одређена. 
Сви трошкови Вршиоца услуге везани за предмет овог уговора урачунати су у уговорену вредност из става 1. овог члана и ни под којим условима не могу прећи тај износ, односно Вршилац нема право да потражује од Наручиоца било које трошкове који нису обухваћени Понудом и овим уговором.

Члан 4.

 	Уговорне стране су сагласне да ће се плаћање извршити по испоруци пројектно техничке документације у законском  року од дана испостављеног рачуна за плаћање, на текући рачун број ___________________ банка _______ .

Члан 5.
Извршилац је обавезан да при потписивању овог Уговора достави Наручиоцу сопствену меницу, као средство обезбеђења за добро извршење посла, која мора бити евидентирана у регистру меница и овлашћења Народне банке Србије.
Меница мора бити оверена печатом и потписана од стране лица овлашћеног за заступање, а уз исто мора бити достављено попуњено и оверено менично овлашћење-писмо, са назначеним износом од 10% без ПДВ-а од укупне вредности закљученог уговора. 
Уз меницу мора бити достављена копија картона депонованих потписа који је издатод стране пословне банке коју понуђач наводи у меничном овлашћењу-писму.
Наручилац ће уновчити бланко сопствену меницу за добро извршење посла у случају да понуђач не буде извршавао своје уговорне обавезе у роковима и на начин предвиђен уговором . 


Члан 6.

 	Извршилац услуге се обавезује да ће израдити пројектну документацију за –„Израда пројектно техничке документације за реконструкцију парка и пијаце у Врднику“ у свему према пројектном задатку, сходно правилима струке и да поступи по свим примедбама вршиоца техничке контроле и надлежних органа.
Извршилац услуге се обавезује да ће услугу из члана 1. овог Уговора вршити стручно и квалитетно, у складу са налозима Наручиоца, са Законом о планирању и изградњи (“Сл. гласник РС”, бр. 72/09, 81/09, 5/10, 64/2010 Одлука УС, 24/2011, 121/2012, 42/2013-Одлука УС и 50/2013 Одлука УС) и осталим важећим позитивним прописима у овој области.

Члан 7.

Пројектант је носилац права и обавеза израде пројектно - техничке документације из члана 2. овог уговора и обавезује се да изврши све уговорене послове. Уколико Пројектант за извођење предметних послова ангажује подизвршиоце, односно посао изврши у групи пројектаната који нису ангажовани овим уговором, одговоран је Наручиоцу за њихов рад и извршење посла, као да га је сам извршио. Пројектант је у обавези да решењем одреди одговорне пројектанте који испуњавају услове предвиђене законом за одговорног пројектанта 
Члан 8.

 	Рок за израду пројектно-техничке документације , која је предемет уговора је ___________ календарских дана ( не дуже од 60 календарских дана) од дана потписивања уговора. Утврђени рок је фиксни и не може се мењати без сагласности Наручиоца.
Члан 9.

 	Уколико Извршилац не започне израду пројектно-техничке документацје на начин и у року предвиђеном овим уговором Наручилац може по свом избору или да раскине уговор или да остави Извршиоцу накнадни примерени рок за отпочињање извршења услуге. Ако Извршилац ни у том року не започне израду пројектно-техничке документације или појединих пројеката, наручилац може раскинути уговор и захтевати од Извршиоца накнаду штете. 
Уколико пројектно-техничка документација која је предмет уговора у било којој фази има такве недостатке који је чине неупотребљивом или је иста израђена супротно условима из уговора Наручилац има право да раскине уговор, без да тражи претходно отклањање недостатака.

Члан 10.

Извршилац има право да тражи продужење рока за израду пројектно-техничке документације у случају када наступе промењене околности или неиспуњење обавеза од стране Наручиоца, због којих је Извршилац био спречен да изради пројектно-техничку документацију у потпуности или њене делове.
У том случају рок за извршење уговора се може продужити анексом уговора, за онолико времена колико је трајала сметња за извршење уговора наведена у ставу 1. овог члана а све у складу са Законом о јавним набавкама.
 
Члан 11.

[bookmark: _GoBack] 	Извршилац је дужан да све делове документације преда Наручиоцу у 3 (три) истоветна примерка уз записник о примопредаји који потписују обе уговорне стране у коме се наводи који су делови пројектно-техничке документације предати и у ком року. Пројектант је обавезан да идејно решење и пројекат за грађевинску дозволу са техничком контролом уради у електронској форми, а урбанистички пројекат и пројекат за извођење у електронској и папирној форми у три примерка. 
Сву документацију у електронском формату потребно је доставити у :
· Отвореном облику и то у следећем формату (текст – docx, нумеричку документацију – xls, графичку документацију – dwg, shp и kmz)
· Затвореном облику у формату PDF. 


Члан 12.

Извршилац је дужан: 
- да посебно обради предмер радова на ћириличном писму и без јединичних цена, један примерак у аналогном облику и један примерак у дигиталном облику (CD) који ће бити саставни део конкурсне документације за поступак јавне набавке радова, 
- да омогући наручиоцу увид у свакој фази израде документације, 
- да обезбеди техничку контролу главног пројекта о свом трошку путем овлашћене пројектантске куће за ту врсту услуге. 
 
Члан 13.

Извршилац је дужан да укаже Наручиоцу на недостатке у пројектном задатку као и на друге околности које могу бити од значаја за израду пројектно - техничке документације и касније извођење радова. Уколико то не учини, а током извођења радова се покажу недостаци Извршилац (Пројектант) ће одговарати за штету која због тога настане за Наручиоца.

Члан 14.

Наручилац је обавезан да прегледа урађену пројектно-техничку документацију и о њеним недостацима без одлагања обавестити Извршиоца, који је у обавези да поступи по свим примедбама наручиоца и отклони евентуалне недостатке у пројектно-техничкој документацији. 
Уколико Извршилац не поступи по примедбама Наручиоца недостаци ће бити отклоњени на терет Извршиоца, а Наручилац има право да приликом исплате уговорене цене задржи 10% од уговорене цене из члана 3. овог уговора, ради отклањања евентуалних недостатака. У том случају Наручилац може и снизити цену радова или раскинути уговор, а у сваком од ових случајева има право на накнаду штете. 

Члан 15.

Уколико се током извођења радова на предметној пројектно - техничкој документацији констатују пропусти и неусклађеност те документације, Извршилац је обавезан да у року од пет дана, без накнаде о свом трошку извши све исправке и допуне пројектно - техничке документације. Извршилац је такође у обавези да да писмено мишљење на врсту и обим додатних радова и мањкова радова. 
Члан 16.

 	Уколко Извршилац касни са израдом пројектно-техничке документације и прекорачи уговорени рок својом кривицом, који је предвиђен чланом 8. овог уговора обавезан је да плати Инвеститору уговорну казну у износу од 0,5‰ за сваки дан закашњења, а највише до 5 % за целокупан период закашњења. За обрачунату уговорну казну трајно ће се умањити уговорена цена. 

Члан 17.

Уговор се раскида писменом изјавом која се доставља другој уговорној страни и у којој морају бити наведени разлози за раскид уговора. Штету насталу раскидом уговора сноси она страна која је одговорна за раскид уговора. 

Члан 18.

На сва питања која нису посебно регулисана овим уговором примењиваће се Закон о јавним набавкама, Закон о облигационим односима (,,Сл. лист СФРЈ“, бр. 29/78, 39/85, 45/89 и 57/89 и ,,Сл. лист СРJ“, бр.31/93 и „Сл. лист СЦГ“, бр. 1/2003), Закона о планирању и изградњи и други релевантни прописи који се односе на ову област. 
Члан 19.

Овај уговор ступа на снагу даном потписивања од стране овлашћених лица уговорних страна и траје до реализације уговорених обавеза. 
Међусобна права и обавезе по овом уговору почињу да теку од дана потписивања овог уговора. 

Члан 20.
 
Уколико дође до спора по овом уговору, странке ће исти решити споразумно, у супротном спор ће се решити пред стварно и месно надлежним судом.
 


Члан 21.

Овај уговор сачињен је у 5 (пет) истоветних примерака од којих Наручилац задржава 3 (три) а Извршилац 2 (два) примерка.


 
       За Наручиоца,                                                                                      За Извршиоца,
 __________________________                                                   _______________________     
Тихомир Стојаковић
